**АШИГТ МАЛТМАЛЫН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ**

**ХУУЛИЙН ТӨСЛИЙН ҮР НӨЛӨӨНИЙ ҮНЭЛГЭЭ, ЗАРДЛЫН ТООЦОО**

Ашигт малтмалын тухай хуулийн 47 дугаар зүйлд нэмэлт, өөрчлөлт орсноор дараахь хүндрэлтэй асуудлууд бий болсон:

1. Баяжуулах үйлдвэрүүдийн экспортод гаргасан бүтээгдэхүүнийг олон улсын зах зээлийн үнээр АМНАТ ногдуулдаг болсон. Гэрээний үнээс нь 1-2 дахин өндөр үнээр тооцож төлөхийг шаарддаг. Тухайлбал, АМГТГ-ын зарласан 11 сарын үнэ:

Төмрийн баяжмалыг 1 тн 70 $ гэрээ хийсэн байхад 101,78$,

 Жоншны баяжмалыг 1 тн 220 $ гэрээ хийсэн байхад 320$,

 Угаасан нүүрс 1 тн 158$ гэрээ хийсэн байхад 474$.

1. Төмрийн хүдэрт дагалдах металлын үнийг тооцож АМНАТ төлөхийг шаарддаг. Дагалдах металл нь ихэвчлэн хорт хольц хүхэр их, баяжуулах зардал өндөр тул импортлогч орон ялгаж салгах боломжгүй гэдэг.
2. АМНАТ-ийн тайлангаа гэрээний үнээр тайлагнахаар Татварын алба олон улсын зах зээлийн үнээр тайлагнахыг шаардаж тайланг хүлээж авдаггүй. Үүнээс шалтгаалж Татвар төлөгч, татварын албаны хооронд маргаан үүсч, өрийн хэмжээ асар их нэмэгдэхээр болсон.
3. АМНАТ-өөс шалтгаалан үйл ажиллагаагаа зогсоосноос шалтгаалан улсын болон орон нутгийн төсөвт төлөгддөг 10 орчим төрлийн татвар, төлбөр, хураамж төлөгдөхгүй болж байгаа.
4. Гишүүн байгууллагуудын 1500 орчим хүн ажилгүй болсон. Туслан гүйцэтгэгч олон жижиг компаниуд ажил, орлогогүй болсон
5. Валютын урсгал багассан.
6. Баяжуулахын ач холбогдол:

Жонш 4-5 вагон хүдэр = 1 вагон баяжмал

Төмөр 3 вагон хүдэр = 2 вагон баяжмал

 Нүүрс 4 машин нүүрс = 3 машин угаасан нүүрс төмөр замын вагоны эргэлт сайжирч, автомашины олон зардлууд хэмнэгдэх тооцоо гарч байна.

Сангийн яамны АМНАТ-ийн хувь хэмжээг оновчгүй өндөр болгосноос шалтгаалан нийт өр 800 орчим /нүүрс/ тэрбум төгрөг, өөрийн ордгүй баяжуулах үйлдвэрүүдийн өр 50 гаруй тэрбум төгрөг болж нэмэгдсэн дүн гарч байна. Дээрх хуулийн өөрчлөлтөөр төсвийн алдагдлыг яаралтай нөхөх арга хэрэгсэл болсон байж болох ч үйлдвэрлэл хөгжүүлэх алсын зорилгод нэн хортойгоор туссан.

Иймд тус хуульд санал болгож буй нэмэлт, өөрчлөлт оруулснаар,

* Хөдөө орон нутагт ажлын байр 5000 гаруйгаар нэмэгдэнэ
* Жилд 200-300 орчим сая ам.долларын баяжмал, бүтээгдэхүүн экспортлогдоно.
* Улсын болон орон нутгийн төсвийн орлого нэмэгдэнэ.
* Төмөр замын болон авто замын бараа эргэлт сайжирна. 4 вагон жоншны хүдрийн оронд 1 вагон баяжмал, 3 вагон төмрийн хүдрийн оронд 2 вагон баяжмал, 4 машин нүүрсний оронд 3 машин угаасан нүүрс гэх мэтээр тээврийн зардал хэмнэнэ.
* Гадаадын хөрөнгө оруулалт нэмэгдэж, валютын урсгал эрс сайжирна.
* Мөрийн хөтөлбөр, уриалгууд хэрэгжиж эхэлнэ.
* Түүхий эдийн “супер цикл”-ийг ашиглах боломж бүрдэх тооцоо гарч байна.

ХУУЛЬ САНААЧЛАГЧ